CELEX: 32021R0899
Language: sk
Date: 2021-06-03 00:00:00
Title: Nariadenie Komisie (EÚ) 2021/899 z 3. júna 2021, ktorým sa mení nariadenie (EÚ) č. 142/2011, pokiaľ ide o prechodné opatrenia týkajúce sa vývozu mäsokostnej múčky ako paliva na spaľovanie (Text s významom pre EHP)

4.6.2021   
               
               
                  SK
               
               
                  Úradný vestník Európskej únie
               
               
                  L 197/68
               
            
         NARIADENIE KOMISIE (EÚ) 2021/899
         z 3. júna 2021,
         ktorým sa mení nariadenie (EÚ) č. 142/2011, pokiaľ ide o prechodné opatrenia týkajúce sa vývozu mäsokostnej múčky ako paliva na spaľovanie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1069/2009 z 21. októbra 2009, ktorým sa ustanovujú zdravotné predpisy týkajúce sa vedľajších živočíšnych produktov a odvodených produktov neurčených na ľudskú spotrebu a ktorým sa zrušuje nariadenie (ES) č. 1774/2002 (1), a najmä na jeho článok 43 ods. 3 prvý pododsek,
         keďže:
         
                     (1)
                  
                  
                     Nariadením Komisie (EÚ) č. 142/2011 (2) sa stanovujú predpisy v oblasti verejného zdravia a zdravia zvierat týkajúce sa uvádzania vedľajších živočíšnych produktov a odvodených produktov na trh a ich vývozu.
                  
               
                     (2)
                  
                  
                     V článku 12 nariadenia (ES) č. 1069/2009 v spojení s článkom 7 ods. 2 uvedeného nariadenia sa stanovuje, že mäsokostná múčka kategórie 1 sa má odstraňovať spaľovaním, spoluspaľovaním alebo na skládke, alebo sa môže použiť ako palivo, aby sa zabránilo opätovnému vstupu do krmivového reťazca a kontaminácii krmivového reťazca.
                  
               
                     (3)
                  
                  
                     Príslušné orgány Írska oznámili svoje plány na vytvorenie vlastných spaľovacích kapacít pre mäsokostnú múčku z materiálov kategórie 1 do konca roka 2023 a požiadali, aby sa počas prechodného obdobia povolili tradičné obchodné toky mäsokostnej múčky z materiálov kategórie 1 určenej na odstránenie v Spojenom kráľovstve.
                  
               
                     (4)
                  
                  
                     Po posúdení žiadosti Írska a vzhľadom na osobitnú geografickú situáciu daného členského štátu Komisia považuje za potrebné stanoviť pravidlá v kapitole V prílohy XIV k nariadeniu (EÚ) č. 142/2011, na základe ktorých môže Írsko povoliť vývoz mäsokostnej múčky z materiálov kategórie 1, ktorá spĺňa požiadavky na uvádzanie na trh na účely spaľovania, do Spojeného kráľovstva do 31. decembra 2023, a to bez toho, aby bolo dotknuté uplatňovanie práva Únie na Spojené kráľovstvo a v Spojenom kráľovstve vzhľadom na Severné Írsko a v súlade s Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, a najmä na článok 5 ods. 4 protokolu o Írsku/Severnom Írsku v spojení s prílohou 2 k tomuto protokolu, a s výhradou článku 6 ods. 1 tohto protokolu, ktorým sa povoľuje pohyb mäsokostnej múčky z materiálov kategórie 1 na spaľovanie do iných častí Spojeného kráľovstva než do Severného Írska.
                  
               
                     (5)
                  
                  
                     Príloha XIV k nariadeniu (EÚ) č. 142/2011 by sa preto mala zodpovedajúcim spôsobom zmeniť.
                  
               
                     (6)
                  
                  
                     S cieľom zabezpečiť kontinuitu existujúcich obchodných tokov po skončení prechodného obdobia by sa toto nariadenie malo uplatňovať od 1. januára 2021, a preto by malo urýchlene nadobudnúť účinnosť tretím dňom po jeho uverejnení v Úradnom vestníku Európskej únie.
                  
               
                     (7)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Kapitola V prílohy XIV k nariadeniu (EÚ) č. 142/2011 sa mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
            Uplatňuje sa od 1. januára 2021.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 3. júna 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 300, 14.11.2009, s. 1.
         
            (2)  Nariadenie Komisie (EÚ) č. 142/2011 z 25. februára 2011, ktorým sa vykonáva nariadenie Európskeho parlamentu a Rady (ES) č. 1069/2009, ktorým sa ustanovujú zdravotné predpisy týkajúce sa vedľajších živočíšnych produktov a odvodených produktov neurčených na ľudskú spotrebu, a ktorým sa vykonáva smernica Rady 97/78/ES, pokiaľ ide o určité vzorky a predmety vyňaté spod povinnosti veterinárnych kontrol na hraniciach podľa danej smernice (Ú. v. EÚ L 54, 26.2.2011, s. 1).
      
      
         
            PRÍLOHA
            V tabuľke v kapitole V prílohy XIV k nariadeniu (EÚ) č. 142/2011 sa dopĺňa tento nový riadok:
            
               
                           „3
                        
                        
                           Mäsokostná múčka z materiálov kategórie 1.
                        
                        
                           Mäsokostná múčka z materiálu kategórie 1 určená ako palivo na spaľovanie sa vyváža z Írska do Spojeného kráľovstva  (*) len za týchto podmienok:
                           
                                       a)
                                    
                                    
                                       príslušný orgán Írska povolil vývoz do spaľovacieho zariadenia v Spojenom kráľovstve najneskôr 31. decembra 2023 za predpokladu, že takýto pohyb mäsokostnej múčky z materiálov kategórie 1 určenej na odstránenie sa z daného členského štátu uskutočnil pred 1. januárom 2021 za podmienok stanovených v článku 6 ods. 6, 7 a 8;
                                    
                                 
                                       b)
                                    
                                    
                                       spaľovacie zariadenie určenia má povolenie na spaľovanie dovážanej mäsokostnej múčky z materiálov kategórie 1 v dovoznej licencii vydanej Spojeným kráľovstvom;
                                    
                                 
                                       c)
                                    
                                    
                                       mäsokostná múčka z materiálu kategórie 1:
                                       
                                                   —
                                                
                                                
                                                   bola získaná výlučne zo spracovania v súlade so spracovateľskou metódou 1 (tlaková sterilizácia), 2, 3, 4 alebo 5 podľa kapitoly III prílohy IV,
                                                
                                             
                                                   —
                                                
                                                
                                                   je označená v súlade s kapitolou V prílohy VIII;
                                                
                                             
                                 
                                       d)
                                    
                                    
                                       zásielka mäsokostnej múčky sa zasiela v zapečatených kontajneroch priamo zo spracovateľského závodu alebo skladovacieho zariadenia uvedeného v článku 24 ods. 1 písm. a) alebo písm. j) bode ii) nariadenia (ES) č. 1069/2009 do spaľovacieho zariadenia určenia;
                                    
                                 
                                       e)
                                    
                                    
                                       prevádzkovatelia predkladajú zásielky mäsokostnej múčky hraničnej kontrolnej stanici výstupu;
                                    
                                 
                                       f)
                                    
                                    
                                       príslušný orgán hraničnej kontrolnej stanice výstupu vykonáva úradné kontroly zásielok uvedených v písmene e), najmä kontroly toho, či pečať nebola porušená.
                                       V prípade porušenia pečate sa uplatňujú pravidlá stanovené v článku 138 ods. 2 písm. d) a g) nariadenia Európskeho parlamentu a Rady (EÚ) 2017/625  (**);
                                    
                                 
                                       g)
                                    
                                    
                                       príslušný orgán na hraničnej kontrolnej stanici informuje prostredníctvom systému TRACES príslušný orgán uvedený v kolónke I.4 obchodného dokumentu o príchode zásielky na miesto výstupu a prípadne o výsledkoch overenia pečate a o akomkoľvek prijatom nápravnom opatrení.
                                       Príslušný orgán zodpovedný za spracovateľský závod pôvodu vykonáva úradné kontroly založené na riziku s cieľom overiť súlad s prvým odsekom a overiť, že v prípade každej zásielky mäsokostnej múčky bolo potvrdenie o kontrole vykonanej na mieste výstupu doručené od príslušného orgánu hraničnej kontrolnej stanice prostredníctvom systému TRACES.
                                       V prípade nesúladu môže príslušný orgán zakázať takýto pohyb zásielky mäsokostnej múčky z materiálu kategórie 1 určenej ako palivo na spaľovanie v súlade s článkom 138 ods. 2 písm. d) nariadenia (EÚ) 2017/625.
                                    
                                 
                     
            
               (*)  V súlade s Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, a najmä s článkom 5 ods. 4 protokolu o Írsku/Severnom Írsku v spojení s prílohou 2 k uvedenému protokolu, odkazy na Spojené kráľovstvo nezahŕňajú na účely tejto prílohy Severné Írsko.
            
               (**)  Nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách) (Ú. v. EÚ L 95, 7.4.2017, s. 1).“